мерките, описано в съображение 45. Въз основа на това цените биха варирали между 313 EUR/m3 и 540 EUR/m3. Представителността на тези ценови показатели бе потвърдена от равнището на цените, отчетени в базата данни по член 14, параграф 6 след РПРП при настоящия преглед, както е посочено в съображение 45.
 (107)
 С оглед на това цените на вноса от Китай биха подбивали цените на промишлеността на Съюза средно с над 100 %.
 (108)
 Ако се сбъдне възможният сценарий, при който вносът от Китай на разглеждания продукт отново влезе на пазара на Съюза на дъмпингови цени, значително по-ниски от цените на промишлеността на Съюза и в значителни количества, промишлеността на Съюза не би била в състояние да запази настоящото си равнище на цените. Това вероятно понижение на цените в действителност би изложило на опасност настоящия все още крехък процес на възстановяване на промишлеността на Съюза и тя много бързо би започнала да бележи загуби.
 (109)
 Освен това промишлеността на Съюза би могла бързо да загуби продажби и пазарен дял на пазара на Съюза, в резултат на което производството би намаляло. Вследствие на това степента на използване на капацитета, която едва след значителен процес на преструктуриране е достигнала приемливи равнища, отново би намаляла. Това развитие най-вероятно би довело до закриване на дейността на други производители от Съюза. В действителност, като се има предвид все още нестабилното състояние на промишлеността на Съюза, не е изключено самото съществуване на това производство в Съюза да бъде изложено на опасност.
 (110)
 Въз основа на изложеното по-горе се прави заключението, че ако бъде допуснато срокът на мерките да изтече, има вероятност от бързо повторно възникване на съществена вреда от подновен дъмпингов внос на разглеждания продукт от Китай.
 Ж. ИНТЕРЕС НА СЪЮЗА
 1. Предварителни бележки
 (111)
 В съответствие с член 21 от основния регламент Комисията проучи дали запазването на съществуващите мерки по отношение на Китай би било в противоречие с интереса на Съюза като цяло. Интересът на Съюза беше определен въз основа на оценка на всички различни засегнати интереси, в това число тези на промишлеността на Съюза, вносителите и ползвателите.
 2. Интерес на промишлеността на Съюза
 (112)
 Запазването на антидъмпинговите мерки по отношение на вноса на разглеждания продукт от Китай би увеличило възможността промишлеността на Съюза да достигне разумно обосновано равнище на рентабилност, тъй като би ѝ помогнало да запази цените си на разумни равнища, покриващи производствените разходи. Мерките биха попречили на китайските производители износители да увеличат значително обема на своя износ на ниски и дъмпингови цени и по този начин да изместят промишлеността на Съюза от пазара. В действителност съществува голяма вероятност от повторно възникване на вредоносен дъмпинг в значителни обеми, на което промишлеността на Съюза не би могла да се противопостави, особено като се има предвид уязвимото ѝ положение след влошаването на ситуацията на пазара. Мерките биха позволили на промишлеността на Съюза да укрепи процеса си на възстановяване и да подобри икономическите и финансовите си показатели за постигане на стабилна и устойчива рентабилност. От друга страна, ако бъде допуснато срокът на мерките да изтече, самото съществуване на